Die oudevrou staan arms geleun oor die kombuis toonbank en maak praatjies met Annah Moabi..
“Annah, het Petrus al by sy nuwe huis ingetrek?” vra sy, wetend dit is ‘n sensitiewe onderwerp .
Petrus die kind wat nou nie genoeg geld het vir lobola en tot trou kan kom nie, en die huis en die skoonmoeder wat weier dat hul saamintrek voor hul nie gelobola en gekerk is nie..tweeling kindertjies tenspyt!
Annah swel van trots..”Ja Madoepie.. so alte mooi huis so pragtag so pragtag, ek het gaan help vensters gewas en als.”
Sy wou darem weet ‘ ..net Petrus?”
“Nout nie, Leboang hy es ook en die twins en die vrou wat die twins oppas by die dag .. Leboang hy leer nog vir enginerea, nog nie klaar nie”
“..en die saambly , is die Ma darem tevrede sonder trou en als?”
“Nout nie, MaDoepie. Oe sy’s dikbek ” en Annah beduie met haar twee hande amper soos jong pampoene- grootte wange!
“Sy wou nie, dai dokter hy’t gasê hoe gan hul bymakeer leer ken! Hy sê vir sy vrou es nonsens!” en Mevrou moes toe ingee.. en Annah se oë blink van lekkerkry.
“Oe Annah en jou skoonsuster het sy ook gehelp met die trek en is julle darem nou al vriendinne?” vra die oude vrou ..sy weet klasse verskil bly steeds erge frustrasie vir Mevrou dat haar spogdogter gaan staan en swanger raak het met laerklas .. intelligent beide siele of de not ..
“Nee, ek en daai vrou ons loop nie saam nie. Ekke laat sy nie by my kop sit nie! Nout nie! Ons is mos kat en muis!”
” Haai Annah,” Madoepie darem vir nodige effek ..
“Annah, nou wie is die kat en wie is die muis?” wou die oudevrou darem weet . Sy moes darem weet oor Annah se selfbeeld en so aan ..
“Ekke, ek is die Kat!” lag sy heerlik uit haar maag
” Daai vrou esse die muis .. sy moet net hardloop voor my !!”
9 comments on “Annah”	ekmyselff	Februarie 7, 2017
Oulik die gepratery met haar.
Antwoord	ddupl3ss1s	Februarie 7, 2017
Ek verstom my aan hul oulike idiomatiese gebruike..ek moet eintlik dit afskryf.
Antwoord	HesterLeyNel	Februarie 7, 2017
Hehe, en solank ek die kat is, is die Kaap Hollands. Dis so lekker om ‘n goeie verhouding te hê met die “ander vrou” in jou huis, veral as dit een is waarmee jy al so ‘n lang pad saamgeloop het.
Hoop steeds jou internetverbinding via Telkom lyn gebeur binnekort , dankie vir jou saamlees.
Antwoord	Spokie sny spoor	Februarie 7, 2017
Dankie Spokie, dankie vir saamlees.
Antwoord	perdebytjie	Februarie 7, 2017
Ag Dirkie,jy skryf met soveel deernis…dis hoekom ek so graag hier lees!
Baie dankie Perdebytjie, oe ek het darem nou die dag met rissie op die tong op my facebook gemor, toe was daar wraggies nerens empatie insig nie .. hmm ek sal hierdie kompliment na aan my hart dra. LikeLiked by 1 person
Ek het nie daar gelees nie,maar soms moet die sagmoedigste,simpatiekste mens ook iewers gal afgaan.😄
This entry was posted on Februarie 7, 2017 by ddupl3ss1s in Gedagtes vir die dag..	Kortskakel